Bulebar North Bay

Ang Bulebar North Bay () ay isang 2 kilometro (o 1 milyang) lansangang dalawa hanggang apat ang mga linya na dumadaan sa paligid ng Navotas Fish Port Complex sa hilagang Kalakhang Maynila, Pilipinas. Isa ito sa mga pangunahing daan sa Navotas na dumadaan mula hilaga-patimog kalinya ng Daang Marcos (R-10) sa kanluran. Ang hilagang dulo nito ay sa Kalye Mariano Naval sa Barangay Bagumbayan South, at ang katimugang dulo nito ay sa Bulebar Honorio Lopez sa San Rafael Village. Inuugnay nito ang Tondo sa timog sa Barangay Bagumbayan South sa hilaga. Pinangalanan ito sa kinaroroonan nito sa Look ng Maynila sa hilaga ng komplex ng Manila North Harbor.

Kasaysayan
Itinayo ang daan sa isang pulo na gawa ng tao na tinatawag na Navotas Fish Port Complex, ang pinakamalaki at pinakaunang daungan ng pangingisda sa Pilipinas na tinambakan noong 1977 sa administrasyon ni dating Pangulo Ferdinand Marcos. Ang pulo ay hinahangganan ng Bangkulasi Channel sa hilaga, Malabon Channel sa silangan, Estero de Sunog Apog sa timog, at Look ng Maynila sa kanluran. Ang 47.5 ektaryang (o 117 acre) na lupain ay naging resettlement site para sa maraming mahihirap na pamilya mula sa Tondo, at ngayon ay pinamamahalaan ng tatlong barangay ng Navotas: Bangkulasi, Northbay Boulevard North, at Northbay Boulevard South, ang pinakamalaki sa lungsod na may populasyon na 68,375 noong 2010.

Mga sanggunian

North Bay Boulvard